Komission kertomus Euroopan parlamentille ja neuvostolle tiettyjen hedelmälajien viljelyaloista vuonna 1997 tehdyn perustietojen keruun yhteydessä saaduista kokemuksista (neuvoston direktiivi 76/625/ETY) /* KOM/2000/0362 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE tiettyjen hedelmälajien viljelyaloista vuonna 1997 tehdyn perustietojen keruun yhteydessä saaduista kokemuksista (Neuvoston direktiivi 76/625/ETY) I. Johdanto Vuoden 1997 perustietojen keruu toteutettiin niissä puitteissa, jotka on määritetty 20 päivänä heinäkuuta 1976 annetussa neuvoston direktiivissä 76/625/ETY [1], sellaisena kuin se on muutettuna 23 päivänä marraskuuta 1999 annetulla Euroopan parlamentin ja neuvoston direktiivillä 1999/87/EY [2]. Perustietojen keruun tavoitteena on antaa komissiolle tietoja tiettyjen hedelmälajien viljelmien tuotantomahdollisuuksista Euroopan unionissa (omena-, päärynä-, persikka-, aprikoosi-, appelsiini-, sitruuna- tai sitrushedelmäpuut), ja sen avulla on myös mahdollisuus saada käyttöön keskipitkän ajan ennusteita markkinoiden tuotannosta ja tarjonnasta. [1] EYVL L 218, 11.8.1976, s. 10. [2] EYVL L 16, 21.1.2000, s. 72. Direktiivin 76/625/ETY viimeisimmän muutoksen mukaisesti hedelmänviljelystä poistettuja aloja ja uusia hedelmäviljelmiä koskevien tietojen keruu ja toimittaminen ovat vapaaehtoisia eikä niitä käsitellä tässä kertomuksessa. Tilanne on sama vuosittaisten kertomusten osalta, jotka komission on esitettävä neuvostolle. Nämä tiedot eivät ole välttämättömiä määritettäessä yhteisön viljelmien tuotantomahdollisuuksia. II. Käytetyt Tutkimusmenetelmät Yhteisön tilastotutkimuksissa saatujen tietojen tilastollisen luotettavuuden ja vertailtavuuden takaamiseksi on tarpeen soveltaa niihin kaikkien jäsenvaltioiden osalta yhdenmukaistettuja menettelytapoja koskevia sääntöjä. Tässä tapauksessa säännöt koskevat erityisesti tietojen keruun ajankohtia ja tutkittavista ominaisuuksista annettujen määritelmien soveltamista. Viimeksi mainittu ei ole aiheuttanut erityisiä ongelmia jäsenvaltioissa. Liitteen 1 taulukossa kuvattua tilannetta voidaan pitää yleisesti tyydyttävänä, mutta on aihetta ottaa huomioon seuraavat kaksi näkökohtaa: II.1) Tilastotietojen keruun ajankohta Suurin osa jäsenvaltioista on toteuttanut tietojen keruun keväällä, kuten on täsmennetty direktiivin 76/625/ETY 1 artiklan 1 kohdassa (ks. liite 1). On kuitenkin aiheellista huomauttaa, että Espanjan tietojen myöhästyminen johtuu siitä, että sitrushedelmiä koskevat tietojen keruut tehdään syksyisin ja talvisin, koska hedelmät kypsyvät silloin. II.2) Tutkimusalue Analysoitaessa liitteessä 1 kuvattua tilannetta huomataan, että yhdenmukaisuutta ei ole tutkimuksen kohteena olevien tilojen vähimmäiskoosta eikä direktiivissä tarkoitetun hedelmätarhan pinta-alasta. Yhdenmukaisuus puuttuu sekä vertikaalisella tasolla (tutkimusten sisällä), jossa kriteerit vaihtelevat maittain että horisontaalisella tasolla (tutkimusten välillä), jossa joidenkin maiden kriteerit vaihtelevat tutkimuksen mukaan. Käytännössä tutkimuksen kohteena olevien tilojen vähimmäiskoko vaihtelee maittain hyvinkin paljon. Kyseessä voi olla tilanne, jossa tietojen keruulle ei ole asetettu minkäänlaista vähimmäiskynnystä ja tutkimuksen kohteena ovat kaikki tilat tai vastaavasti tilanne, jossa vähimmäiskynnys on >VIITTAUS KAAVIOON> 30 aaria. Jotkut maat (Ranska, Irlanti, Tanska ja Yhdistynyt kuningaskunta) ovat vaihdelleet tietojen keruussa käytettyjä perusteita tutkimuksen mukaan. Direktiivin 76/625/ETY 2 artiklan 1 kohdan c alakohdan mukaisesti direktiivissä tarkoitetun hedelmätarhan pinta-alan osalta komissiolle (Eurostatille) on ilmoitettava nettopinta-ala. Voidaan kuitenkin erottaa neljä erityyppistä maakohtaista tilannetta: 1. Maat, jotka ottavat aina huomioon nettopinta-alan (Belgia, Saksa, Italia, Alankomaat, Luxemburg ja Portugali); 2. Maat, jotka käyttävät säännöllisesti bruttopinta-alaa (Kreikka, Espanja, Suomi ja Ruotsi); 3. Maat, jotka vaihtavat viitepinta-alaa nettopinta-alasta bruttopinta-alaan tutkimuksesta toiseen siirryttäessä (Ranska, Yhdistynyt kuningaskunta, Irlanti ja Tanska) ja 4. Itävalta, joka vuonna 1997 toteutti tietojen keruun erikseen brutto- ja nettopinta-aloista. Komissio totesi kasvituotteiden tilastoja käsittelevän työryhmän kokouksessa vuonna 1998, että tilanne vaihtelee jäsenvaltioittain ja ehdotti, että direktiivin 76/625/ETY mukaisesti tutkimuksen kohteeksi otettavan tilan säädetyn vähimmäispinta-alan pitäisi olla 15 aaria ja tiedot olisi toimitettava nettopinta-alasta tai bruttopinta-alasta ja tietoihin olisi liitettävä korjauskerroin (ainoastaan bruttopinta-alan osalta). III. Tulokset III.1) Tulosten ilmoittaminen Direktiivissä 76/625/ETY vahvistetaan määräaika, johon mennessä perustietojen keruun tulokset on toimitettava komissiolle. Ne on toimitettava viimeistään tietojen keruun toteuttamista seuraavan vuoden huhtikuun 1 päivään mennessä. Tietojen hyödyllisyyden kannalta tärkein tekijä on niiden saattaminen kaikkien ulottuville tietyssä määräajassa. Valitettavasti kaikki jäsenvaltiot eivät ole noudattaneet annettuja määräaikoja (ks. liitteen 2 taulukko), ja näin ne asettavat kyseenalaiseksi tutkimusten tavoitteen toimittaa käyttäjille tuoretta tietoa. III.2) Tulosten käsittely Heti kun jäsenvaltiot ovat toimittaneet taulukkotiedot komissiolle, komissio suorittaa niiden validoinnin. Validointi sisältää joukon taulukkotietojen välisiä ja taulukkojen sisäisiä tarkastuksia. Tässä vaiheessa alkuperäisiin tietoihin tehdään tiettyjä korjauksia epätäsmällisyyksien eliminoimiseksi, jotta komissio voi ne hyväksyä käyttöönsä (liitteen 2 taulukossa esitetään näiden toimien yhteenveto). IV. Tulosten Suppea Esittely Synteettinen analyysi vuoden 1997 tietojen keruun tuloksista on esitetty julkaisussa Euroopan hedelmätarhat 1997 (Le verger européen en 1997). Tässä kertomuksessa käsitellään tärkeimpiä tuloksia ja keskitytään pääasiassa vuosien 1992 ja 1997 välillä tapahtuneeseen kehitykseen. IV.1) Euroopan hedelmätarhat - tilanne vuonna 1997 Vuonna 1997 Euroopan hedelmätarhojen pinta-ala jakautui seuraavasti: >TAULUKON PAIKKA> Mukaan otetut hedelmätarhat: - Hedelmätarhat (seitsemän eri hedelmälajia) Italiassa, Kreikassa, Ranskassa, Espanjassa ja Portugalissa - Omenatarhat EU:n 15 jäsenvaltiossa - Päärynätarhat EU:ssa paitsi Irlannissa ja Suomessa - Itävallassa sijaitsevat hedelmätarhat, joissa kasvaa omena-, päärynä-, persikka- ja aprikoosipuita. Voidaan todeta, että kolmen uusimman jäsenvaltion (Itävalta, Suomi ja Ruotsi) vaikutus on pikemminkin vaatimaton, eikä se ole muuttanut ennen niiden EU:hun liittymistä vallinnutta tilannetta. Itse asiassa näiden kolmen maan viljelyala on alle 1 prosentti koko EU-15:n pinta-alasta. Liitteessä 3 esitetyissä merkityksellisissä vertailuissa keskitytään agregaattiin EUR 12. Liitteen 3 taulukosta C käy ilmi, että Euroopan hedelmätarhojen pinta-ala on pienentynyt arviolta 55 000 ha vuosina 1992-1997. Pienentyminen on ollut huomattavaa omena-, persikka- ja appelsiiniviljelmien osalta. Sen sijaan sitrushedelmäpuiden määrä on kasvanut. Maakohtainen analyysi osoittaa, että hedelmäpuiden viljelyalat ovat kutistumassa kaikissa yhteisön maissa lukuun ottamatta Belgiaa, Espanjaa ja Luxemburgia. IV.2) Hedelmälajikkeiden kehitys Kunkin lajikkeen painoarvon kehittymisessä lajikohtaisesti on havaittavissa huomattavaa kehitystä, joka on sidoksissa kuluttajien makutottumusten muuttumiseen. Euroopassa tämä ilmiö on huomattava omena-, päärynä- ja sitruspuiden osalta (liite 4). Yksityiskohtaisempia maakohtaisia tietoja on saatavilla julkaisussa Euroopan hedelmätarhat 1997 (Le verger européen en 1997). IV.3) Alueellisia erikoispiirteitä Muuttujia koskevia tietoja kerätään aluekohtaisesti. Jäsenvaltioiden alueiden jakaminen alueyksiköihin osoittaa, että eri alajaottelujen laajuudet ovat hyvin erilaisia. Esimerkkinä Riojan alue Espanjassa (kokonaispinta-ala 5 034 km2) ja Ranskan kaakkoisosa (France Sud-Est) (kokonaispinta-ala 111 326 km2). Alueellisia erityspiirteitä on tarkasteltu käyttämällä seuraavaa indikaattoria: Hedelmäpuuviljelmien kokonaispinta-ala Käytössä oleva maatalousmaa (KMM) Tämä indikaattori on laskettu aluekohtaisesti, lajikohtaisesti ja koko Euroopan alueiden osalta. Kun on laskettu EU:n tietoja kokonaisuudessaan, on otettu huomioon ainoastaan alueet, joilla kyseisten hedelmien viljely on merkityksellistä. Esimerkiksi Ranskan kohdalla sitrushedelmien osalta on otettu huomioon ainoastaan Korsika. Kukin alueindikaattori on jaettu kyseisen lajin Euroopan keskiarvolla. Tulokset on saatu antamalla EU:lle arvo EU = 100, ja ne on esitetty liitteen 5 taulukoissa 1-7. V. Päätelmät Yhteisön tietojen keruu on antanut mahdollisuuden tarkastella useita ilmiöitä, jotka ovat tärkeitä markkinoiden seurannassa ja eri alueiden hedelmätuotannon tärkeän taloudellisen vaikutuksen kannalta. Joitain varsinkin tutkimusmenetelmiin liittyviä ongelmia on edelleen olemassa. Näyttääkin itse asiassa perusteettomalta käyttää samanlaisia tilastotekniikoita tutkittaessa esim. Espanjan (469 832 ha ja 7 eri lajia) ja Suomen (533 ha ja yksi ainoa lajia) tilannetta. Työryhmässä tarkastellaan vaihtoehtoisia ratkaisuja. Tavoitteena on saada parannusta aikaan seuraavaan tietojen keruuseen vuonna 2002. Jäsenvaltioita pyydetään lisäponnisteluja, jotta liitteessä 2 mainittuja määräaikoja voitaisiin lyhentää. LIITE 1 >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE 2 Hedelmälajeja koskeva perustietojen keruu 1997 >TAULUKON PAIKKA> LIITE 3 Taulukko A: Eri hedelmälajien jakautuminen maittain (EU-12) vuonna 1997 >TAULUKON PAIKKA> (*) Lajit, joita neuvoston direktiivi 76/625/ETY ei kata. Taulukko B: Eri hedelmälajien jakautuminen maittain (EU-12) vuonna 1992 >TAULUKON PAIKKA> (*) Lajit, joita neuvoston direktiivi 76/625/ETY ei kata. Taulukko C: EU-12, 1997 - EU-12, 1992 >TAULUKON PAIKKA> (*) Lajit, joita neuvoston direktiivi 76/625/ETY ei kata. LIITE 4 Eri hedelmälajien viljelmien pinta-alan jakautuminen EU Omenapuut >TAULUKON PAIKKA> Päärynäpuut >TAULUKON PAIKKA> Persikkapuut >TAULUKON PAIKKA> * Aiemmin luokassa Merril Franciscan ** Lajike kuuluu luokkaan Cresthaven Aprikoosipuut >TAULUKON PAIKKA> Appelsiinipuut >TAULUKON PAIKKA> Sitruunapuut >TAULUKON PAIKKA> Sitrushedelmäpuut >TAULUKON PAIKKA> LIITE 5 >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>